ddrg/super_eurlex huggingface dataset:
Член 6

(предишен член 6 от ДЕС)

1. Съюзът зачита правата, свободите и принципите, определени в Хартата на основните права на Европейския съюз от 7 декември 2000 г., адаптирана на 12 декември 2007 г. в Страсбург, която има същата юридическа сила като Договорите.

Разпоредбите на Хартата не разширяват по никакъв начин определените в Договорите области на компетентност на Съюза.

Правата, свободите и принципите, съдържащи се в Хартата, се тълкуват съгласно общите разпоредби на дял VII на Хартата, уреждащи нейното тълкуване и прилагане, и като надлежно се вземат предвид разясненията в Хартата, които посочват източниците на тези разпоредби.

2. Съюзът се присъединява към Европейската конвенция за защита на правата на човека и основните свободи. Това присъединяване не променя областите на компетентност на Съюза, така както са определени в Договорите.

3. Основните права, както са гарантирани от Европейската конвенция за защита на правата на човека и основните свободи и както произтичат от общите конституционни традиции на държавите-членки, са част от правото на Съюза в качеството им на общи принципи.

--------------------------------------------------
Член 13

1. Съюзът разполага с институционална рамка, която има за цел да насърчава неговите ценности, да преследва неговите цели, да служи на неговите интереси, на интересите на неговите граждани и на тези на държавите-членки, както и да осигурява съгласуваност, ефикасност и последователност на неговите политики и дейности.

Институциите на Съюза са:

- Европейският парламент,

- Европейският съвет,

- Съветът,

- Европейската комисия (по-нататък наричана "Комисията"),

- Съдът на Европейския съюз,

- Европейската централна банка,

- Сметната палата.

2. Всяка институция действа в кръга на правомощията, които са ѝ предоставени с Договорите, в съответствие с процедурите, условията и целите, предвидени в тях. Институциите осъществяват лоялно сътрудничество помежду си.

3. Разпоредбите относно Европейската централна банка и Сметната палата, както и подробни разпоредби за другите институции, са включени в Договора за функционирането на Европейския съюз.

4. Европейският парламент, Съветът и Комисията се подпомагат от Икономически и социален комитет и от Комитет на регионите, които упражняват консултативни функции.

--------------------------------------------------
Член 5

(предишен член 5 от ДЕО)

1. Принципът на предоставената компетентност определя границите на компетентност на Съюза. Принципите на субсидиарност и на пропорционалност определят упражняването на тази компетентност.

2. По силата на принципа на предоставената компетентност, Съюзът действа единствено в границите на компетентност, която държавите-членки са му предоставили с Договорите, с оглед постигане на поставените в тези Договори цели. Всяка компетентност, която не е предоставена на Съюза с Договорите, принадлежи на държавите-членки.

3. По силата на принципа на субсидиарност, в областите, които не попадат в неговата изключителна компетентност, Съюзът действа само в случай и доколкото целите на предвиденото действие не могат да бъдат постигнати в достатъчна степен от държавите-членки, както на централно, така и на регионално и местно равнище, а поради обхвата или последиците от предвиденото действие могат да бъдат по-добре постигнати на равнището на Съюза.

Институциите на Съюза прилагат принципа на субсидиарност в съответствие с Протокола относно прилагането на принципите на субсидиарност и на пропорционалност. Националните парламенти следят за спазването на принципа на субсидиарност в съответствие с процедурата, предвидена в този протокол.

4. По силата на принципа на пропорционалност, съдържанието и формата на дейност на Съюза не надхвърлят необходимото за постигане на целите на Договорите.

Институциите на Съюза прилагат принципа на пропорционалност в съответствие с Протокола относно прилагането на принципите на субсидиарност и пропорционалност.

--------------------------------------------------
Член 14

1. Европейският парламент осъществява, съвместно със Съвета, законодателни и бюджетни функции. Той осъществява функции по политически контрол и консултативни функции в съответствие с условията, предвидени в Договорите. Той избира председателя на Комисията.

2. Европейският парламент се състои от представители на гражданите на Съюза. Техният брой не надвишава седемстотин и петдесет, плюс председателя. Представителството на гражданите е регресивно пропорционално, с минимален праг от шест представители за държава-членка. Никоя държава-членка не получава повече от деветдесет и шест места.

Европейският съвет приема с единодушие, по инициатива на Европейския парламент и с неговото одобрение, решение, с което се определя съставът на Европейския парламент при спазване на посочените в първа алинея принципи.

3. Членовете на Европейския парламент се избират за срок от пет години въз основа на всеобщо пряко избирателно право, при свободно и тайно гласуване.

4. Европейският парламент избира измежду членовете си председател и Бюро.

--------------------------------------------------
12008M029

Консолидиран текст на Договора за Европейския съюз - ДЯЛ V: ОБЩИ РАЗПОРЕДБИ ОТНОСНО ВЪНШНАТА ДЕЙНОСТ НА СЪЮЗА И СПЕЦИФИЧНИ РАЗПОРЕДБИ ОТНОСНО ОБЩАТА ВЪНШНА ПОЛИТИКА И ПОЛИТИКА НА СИГУРНОСТ - Глава 2: Специфични разпоредби относно общата външна политика и политика на сигурност - Раздел 1: Общи разпоредби - Член 29 (предишен член 15 от ДЕС)



Официален вестник n° 115 , 09/05/2008 стр. 0033 - 0033
Консолидиран текст на Договора за Европейския съюз - ДЯЛ VI: ЗАКЛЮЧИТЕЛНИ РАЗПОРЕДБИ - Член 51



Официален вестник n° 115 , 09/05/2008 стр. 0044 - 0044



Член 51 Протоколите и приложенията към Договорите представляват неразделна част от тях. --------------------------------------------------
Консолидиран текст на Договора за Европейския съюз - ДЯЛ VI: ЗАКЛЮЧИТЕЛНИ РАЗПОРЕДБИ - Член 52



Официален вестник n° 115 , 09/05/2008 стр. 0044 - 0044



Член 52 1. Договорите се прилагат към Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия. 2. Териториалният обхват на договорите е уточнен в член 355 от Договора за функционирането на Европейския съюз. --------------------------------------------------
Консолидиран текст на Договора за Европейския съюз - ДЯЛ V: ОБЩИ РАЗПОРЕДБИ ОТНОСНО ВЪНШНАТА ДЕЙНОСТ НА СЪЮЗА И СПЕЦИФИЧНИ РАЗПОРЕДБИ ОТНОСНО ОБЩАТА ВЪНШНА ПОЛИТИКА И ПОЛИТИКА НА СИГУРНОСТ - Глава 2: Специфични разпоредби относно общата външна политика и политика на сигурност - Раздел 1: Общи разпоредби - Член 39



Официален вестник n° 115 , 09/05/2008 стр. 0036 - 0036



Член 39 В съответствие с член 16 от Договора за функционирането на Европейския съюз и чрез дерогация от параграф 2 от него, Съветът приема решение, с което се определят правилата за защита на физическите лица по отношение на обработката на личните данни от държавите-членки при извършване на дейности, попадащи в обхвата на настоящата глава, както и по отношение на свободното движение на тези данни. Спазването на тези правила е предмет на контрол от страна на независими органи. --------------------------------------------------
Член 15

1. Европейският съвет дава на Съюза необходимия тласък за неговото развитие и определя неговите общи политически насоки и приоритети. Той не изпълнява законодателни функции.

2. Европейският съвет се състои от държавните или правителствените ръководители на държавите-членки, председателя на Европейския съвет и председателя на Комисията. Върховният представител на Съюза по въпросите на външните работи и политиката на сигурност участва в неговата работа.

3. Европейският съвет заседава два пъти на шест месеца, като се свиква от неговия председател. Когато дневният ред го налага, членовете на Европейския съвет могат да решат да бъдат подпомагани от по един министър, а що се отнася до председателя на Комисията – от един член на Комисията. Когато обстоятелствата го налагат, председателят свиква извънредно заседание на Европейския съвет.

4. Европейският съвет се произнася с консенсус, освен в случаите, за които в Договорите е предвидено друго.

5. Европейският съвет избира своя председател с квалифицирано мнозинство за срок от две години и половина, като неговият мандат може да бъде подновен еднократно. В случай на невъзможност да изпълнява функциите си или извърши сериозно нарушение, Европейският съвет може да прекрати неговия мандат според същата процедура.

6. Председателят на Европейския съвет:

а) председателства и ръководи работата на Европейския съвет;

б) съвместно с председателя на Комисията и въз основа на работата на Съвета по общи въпроси осигурява подготовката и приемствеността на работата на Европейския съвет;

в) се стреми да улеснява сближаването и консенсуса в Европейския съвет;

г) представя пред Европейския парламент доклад след всяко заседание на Европейския съвет.

Председателят на Европейския съвет осигурява на своето равнище и в това си качество външното представителство на Съюза по въпросите, отнасящи се до общата външна политика и политика на сигурност, без да се засягат компетентността на върховния представител на Съюза по въпросите на външните работи и политиката на сигурност.

Председателят на Европейския съвет не може да упражнява национален мандат.

--------------------------------------------------
Член 18

1. Европейският съвет, като действа с квалифицирано мнозинство, със съгласието на председателя на Комисията, назначава върховния представител на Съюза по въпросите на външните работи и политиката на сигурност. Европейският съвет може да прекрати мандата му по същата процедура.

2. Върховният представител провежда външната политика и политика на сигурност на Съюза. Той допринася чрез предложенията си за разработването на тази политика и я изпълнява в качеството си на пълномощник на Съвета. Същото се отнася за общата политика за сигурност и отбрана.

3. Върховният представител председателства Съвета по външни работи.

4. Върховният представител е един от заместник-председателите на Комисията. Той следи за съгласуваността на външната дейност на Съюза. Той е натоварен, в рамките на Комисията, с отговорностите, които са предоставени на последната в областта на външните отношения, и с координирането на другите аспекти на външната дейност на Съюза. При изпълнение на тези отговорности в рамките на Комисията, и само по отношение на тези отговорности, върховният представител е обвързан от процедурите, които уреждат функционирането на Комисията, доколкото това е съвместимо с параграфи 2 и 3.

--------------------------------------------------
Консолидиран текст на Договора за Европейския съюз - ДЯЛ I: ОБЩИ РАЗПОРЕДБИ - Член 2



Официален вестник n° 115 , 09/05/2008 стр. 0017 - 0017



Член 2 Съюзът се основава на ценностите на зачитане на човешкото достойнство, на свободата, демокрацията, равенството, правовата държава, както и на зачитането на правата на човека, включително правата на лицата, които принадлежат към малцинства. Тези ценности са общи за държавите-членки в общество, чиито характеристики са плурализмът, недискриминацията, толерантността, справедливостта, солидарността и равенството между жените и мъжете. --------------------------------------------------
Официален вестник n° L 236 , 23/09/2003 стр. 0977 - 0977



16. Декларация за свободното движение на работници: Словения ЕС подчертава значимостта на разграничаването и гъвкавостта в уреждането на свободното движение на работници. Държавите-членки се стремят да предоставят разширен достъп до пазара на гражданите на Словения по силата на националното законодателство, с оглед на ускоряването на сближаването с достиженията на правото на ЕС. Като последица от това, възможностите за наемане в ЕС на граждани на Словения трябва да се подобрят значително след присъединяването на Република Словения. В допълнение към това, държавите-членки ще се възползват по най-добрия начин от предложената договореност да се премине, колкото е възможно по-бързо, към пълното прилагане на достиженията на правото на ЕС в областта на свободното движение на работници. --------------------------------------------------
38. Декларация на Република Полша за конкуентноспособността на производството на някои плодове в Полша

Полша отбелязва, че прилагането към Полша на общата митническа тарифа на ЕС може да има необратим и незабавен вреден резултат за конкурентноспособността на полските производители на меки плодове, вишни и ябълки. Ако след присъединяването възникнат трудности, които имат сериозен и продължителен характер в тези сектори, Полша ще изиска незабавното прилагане на общата предпазна клауза и ще изиска приемането на инструменти, които да позволят постоянното премахване на нарушаването на конкуренцията в сектора на меките плодове, вишните и ябълките.

--------------------------------------------------
ПРОТОКОЛ №6

ЗА ПРИДОБИВАНЕТО НА ВТОРО ЖИЛИЩЕ В МАЛТА

ВИСОКОДОГОВАРЯЩИТЕ СТРАНИ,

ПРИЕХА СЛЕДНОТО:

Като отчита много ограничения брой жилища в Малта и много ограничената налична земя за целите на строителството, които могат да покрият само основните нужди, създадени от демографското развитие на настоящите жители, Малта може на недискриминационна основа да поддържа в сила правилата за придобиване на право на собственост и за държането на недвижимо имущество за целите на второ жилище от гражданите на държавите-членки, които не пребивават законно в Малта от най-малко пет години, предвидени в Закона за недвижимото имущество (придобиване от лица, които не пребивават постоянно) от акта (глава 246)

Малта прилага разрешителните процедури за придобиване на право на собственост върху недвижимо имущество за целите на второ жилище в Малта, които се основават на обнародвани, обективни, стабилни и прозрачни критерии. Тези критерии се прилагат по недискриминационен начин и не се прави разлика между гражданите на Малта и на другите държави-членки. Малта гарантира, че гражданин на държава-членка няма да бъде третиран по по-ограничителен начин от гражданин на трета държава.

В случай, че стойността на един такъв имот, закупен от гражданин на държава-членка надхвърля праговете, предвидени в законодателството на Малта, а именно 30000 малтийски лири за апартаментите и 50000 малтийски лири за всякакъв друг вид имот, различен от апартаментите и от имотите с историческо значение, се издава разрешение. Малта може да преразгледа установените прагове в своето законодателство, за да отрази промените в цените на пазара на имоти в Малта.

--------------------------------------------------
Официален вестник n° L 236 , 23/09/2003 стр. 0048 - 0048



ЧЛЕН 55 По надлежно мотивирано искане от една от новите държави-членки, Съветът, единодушно, по предложение от Комисията, може, преди 1 май 2004 г., да вземе мерки, които се състоят във временна дерогация от прилагането на актовете на институциите, приети между 1 ноември 2002 г. и датата на подписването на Договора за присъединяване. --------------------------------------------------
Б. УПРАВЛЕНИЕ НА ОТПАДЪЦИТЕ

1. 31993 R 0259: Регламент (ЕИО) № 259/93 на Съвета от 1 февруари 1993 г. относно наблюдението и контрола на превози на отпадъци в рамките на, за и от Европейската общност (ОВ L 30, 6.2.1993 г., стр. 1), последно изменен с:

- 32001 R 2557: Регламент (ЕО) № 2557/2001 на Комисията от 28.12.2001 г. (ОВ L 349, 31.12.2001 г., стр. 1).

а) До 31 декември 2005 г. компетентните органи се уведомяват за всички превози на отпадъци за Малта, изброени в приложения II, III и IV към Регламент (ЕИО) № 259/93, предназначени за оползотворяване, и за превози на отпадъци, неизброени в тези приложения, предназначени за оползотворяване, като се прилага процедурата по членове 6, 7 и 8 от Регламента.

б) Чрез дерогиране от член 7, параграф 4 от Регламент (ЕИО) № 259/93, компетентните органи правят възражения за превози на отпадъци, изброени в приложения II, III и IV към регламента, предназначени за оползотворяване, и за превози на отпадъци, неизброени в тези приложения, предназначени за оползотворяване, които са предназначени за инсталация, която се ползва от временна дерогация от определени разпоредби на Директива 2001/80/ЕО на Европейския парламент и на Съвета относно ограничаването на емисиите на определени замърсители във въздуха, изпускани от големи горивни инсталации [5], през периода, през който временната дерогация се прилага за инсталацията по предназначение.

2. 31994 L 0062: Директива 94/62/ЕО на Европейския парламент и на Съвета от 20 декември 1994 г. за опаковките и отпадъците от опаковки (ОВ L 365, 31.12.1994 г., стр. 10).

а) Чрез дерогация от член 6, параграф 1 а) от Директива 94/62/ЕО, Малта достига общите цели за оползотворяване на следните опаковъчни материали до 31 декември 2009 г. в съответствие със следните междинни цели:

- рециклиране на отпадъци от опаковки от пластмаса: 5% тегловни до датата на присъединяване, 5% през 2004 г., 5% през 2005 г., 7% през 2006 г., 10% през 2007 г. и 13% през 2008 г.;

- обща цел за рециклиране: 18% тегловни до датата на присъединяване, 21% през 2004 г. и 25% през 2006 г.;

- обща цел за оползотворяване: 20% тегловни до датата на присъединяване, 27% през 2005 г., 34% през 2006 г., 41% през 2007 г. и 47% през 2008 г.

б) Чрез дерогация от член 18 от Директива 94/62/ЕО, изискванията да не възпрепятства пускането на пазара на територията на Малта на опаковки, които отговарят на разпоредбите на директивата не се прилагат в Малта до 31 декември 2007 г. съгласно изискванията на малтийското национално законодателство, съгласно което опаковки за газирани напитки с алкохолно съдържание до 2% се продават в стъклени бутилки за многократна употреба или се предлагат от метални бурета.

[5] ОВ L 309, 27.11.2001 г., стр. 1.

--------------------------------------------------
I. ВЕТЕРИНАРНО ЗАКОНОДАТЕЛСТВО

1. 31964 L 0432: Директива 64/432/ЕИО на Съвета от 26 юни 1964 г. относно проблеми на здравето на животните, засягащи търговията в Общността с едър рогат добитък и свине в (ОВ № P 121, 29.7.1964 г., стр. 1977), изменена и осъвременена с:

- 31997 L 0012: Директива 97/12/ЕО на Съвета от 17.3.1997 г. (ОВ L 109, 25.4.1997 г., стр. 1),

и впоследствие изменена с:

- 31998 L 0046: Директива 98/46/ЕО на Съвета от 24.6.1998 г. (ОВ L 198, 15.7.1998 г., стр. 22),

- 32000 D 0504: Раешение 2000/504/ЕО на Комисията от 25.7.2000 г. (ОВ L 201, 9.8.2000 г., стр. 6),

- 32000 L 0015: Директива 2000/15/ЕО на Европейския парламент и Съвета от 10.4.2000 г. (ОВ L 105, 3.5.2000 г., стр. 34),

- 32000 L 0020: Директива 2000/20/ЕО на Европейския парламент и Съвета от 16.5.2000 г. (ОВ L 163, 4.7.2000 г., стр. 35),

- 32001 D 0298: Решение 2001/298/ЕО на Комисията от 30.3.2001 г. (ОВ L 102, 12.4.2001 г., стр. 63),

- 32002 R 0535: Регламент (ЕО) № 535/2002 на Комисията от 21.3.2002 г. (ОВ L 80, 23.3.2002 г., стр. 22),

- 32002 R 1226: Регламент (ЕО) №1226/2002 на Комисията от 8.7.2002 г. (ОВ L 179, 9.7.2002 г., стр. 13).

Където е уместно и като следва процедурата по член 17 от Директива 64/432/ЕИО на Съвета, Комисията приема до датата на присъединяване решения за признаване статута на новите държави-членки по отношение на говеждата туберкулоза, говеждата бруцелоза, болестта на Аujeszky's, ензоотичната говежда левкоза, преносимия гастроентерит и бруцела суис.

2. 31991 L 0068: Директива 91/68/ЕИО на Съвета от 28 януари 1991 г. относно проблеми на здравето на животните, засягащи търговията в Общността с овце и кози (ОВ L 46, 19.2.1991 г., стр. 19), изменен с:

- 11994 N: Акт относно условията на присъединяване и промените в Договорите – Присъединяване на Република Австрия, Република Финландия и Кралство Швеция (OВ C 241, 29.8.1994 г., стр. 21),

- 31994 D 0164: Решение 94/164/ЕО на Комисията от 18.2.1994 г. (ОВ L 74, 17.3.1994 г., стр. 42),

- 31994 D 0953: Решение 94/953/ЕО на Комисията от 20.12.1994 г. (ОВ L 371, 31.12.1994 г., стр. 14),

- 32001 D 0298: Решение 2001/298/ЕО на Комисията от 30.3.2001 г. (ОВ L 102, 12.4.2001 г., стр. 63),

- 32001 L 0010: Директива 2001/10/ЕО на Европейския парламент и Съвета от 22.5.2001 г. (ОВ L 147, 31.5.2001 г., стр. 41),

- 32002 D 0261: Решение 2002/261/ЕО на Комисията от 25.3.2002 г. (ОВ L 91, 6.4.2002 г., стр. 31).

Където е уместно и като следва процедурата, постановена в член 15 от Директива 91/68/ЕИО на Съвета, Комисията приема до датата на присъединяване решения за признаване статута на новите държави-членки по отношение на бруцелозата (melitensis) и заразната агалактия.

--------------------------------------------------
40. Декларация на Правителството на Република Полша относно тълкуването на изключването на прилагането на изискванията, предвидени в Директива 2001/82/ЕО и в Директива 2001/83/ЕО

Полша счита, че фармацевтичните продукти, включени в списъка на допълнение А към приложение ХII към този акт, които имат разрешение за разпространение на пазара, могат да бъдат продавани в Полша.

--------------------------------------------------
2. СВОБОДНО ПРЕДОСТАВЯНЕ НА УСЛУГИ

1. 31994 L 0019: Директива 94/19/ЕО на Европейския парламент и на Съвета от 30 май 1994 г. относно схемите за гарантиране на влогове (ОВ L 135, 31.5.1994 г., стр. 5).

Чрез дерогация от член 7, параграф 1 от Директива 94/19/ЕО, минималното ниво на гарантиране не се прилага в Естония до 31 декември 2007 г. Естония гарантира , че нейните схеми за гарантиране на влогове предвиждат покритие не по-малко от EUR 6391 до 31 декември 2005 г., и не по-малко от EUR 12782 от 1 януари 2006 г. до 31 декември 2007 г.

По време на преходния период другите държави-членки ще запазят правото си да не позволят на клон на естонско инвестиционно дружество, установен на техните територии, да функционира, освен ако и докато съответния клон не се присъедини към официално призната схема за гарантиране на влогове в рамките на територията на съответната държава-членка, с цел да бъде покрита разликата между нивото на гарантиране в Естония и минималното ниво по член 7, параграф 1. Изискването, клон на естонска кредитна институция, действащ в съответната държава-членка да осигури минималното ниво на гарантиране по член 7, параграф 1, може също така да бъде удовлетворено посредством естонската схема за гарантиране на влогове.

2. 31997 L 0009: Директива 97/9/ЕО на Европейския парламент и на Съвета от 3 март 1997 г. относно схемите за компенсиране на инвеститорите (ОВ L 84, 26.3.1997 г., стр. 22).

Чрез дерогация от член 4, параграф 1 от Директива 97/9/ЕО, минималното ниво на компенсиране не се прилага в Естония до 31 декември 2007 г. Естония гарантира, че нейната схема за компенсиране на инвеститорите предвижда покритие не по-малко от EUR 6391 до 31 декември 2005 г. и не по-малко от EUR 12782 от 1 януари 2006 г. до 31 декември 2007 г.

По време на преходния период останалите държави-членки ще запазят правото си да не позволят на клон на естонско инвестиционно дружество, установен на техните територии, да функционира, освен ако и докато съответният клон не се присъедини към официално призната схема за компенсиране на инвеститори на територията на съответната държава-членка, с цел да бъде покрита разликата между нивото на компенсиране в Естония и минималното ниво по член 4, параграф 1. Изискването, клон на естонско инвестиционно дружество, действащ в съответната държава-членка, да осигури минималното ниво на компенсиране по член 4, параграф 1, може също така да бъде удовлетворено посредством естонската схема за компенсиране на инвеститорите.

--------------------------------------------------